kardosdrur/scandi-wiki huggingface dataset:
Junior-VM i håndbold 2005 (mænd)

Juniorverdensmesterskabet i håndbold for mænd 2005 var det 15. junior-VM i håndbold for mænd, og turneringen med deltagelse af 20 hold afvikledes i Ungarn i perioden 15. – 28. august 2005.

Turneringen blev vundet af Danmark, som i finalen besejrede Serbien-Montenegro med 40-35, og som dermed vandt guld ved junior-VM for mænd for tredje gang. Bronzemedaljerne gik til værtslandet Ungarn, som i bronzekampen vandt 28-27 over Tyskland.

Slutrunde

Spillesteder 

Kampene blev afviklet i elleve byer i det nordøstlige Ungarn.

Indledende runde 

De 20 deltagende hold var inddelt i fire grupper med fem hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til kampene om placeringerne 1-12, mens holdene, der sluttede som nr. 4 eller 5 i hver gruppe, spillede videre i kampene om 13.- til 20.-pladsen.

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere, de fire -toere og de fire -treere fra den indledende runde i to nye grupper. Holdene fra gruppe A og B samledes i gruppe I, og holdene fra gruppe C og D blev samlet i gruppe II. I hver gruppe spillede holdene en enkeltturnering alle-mod-alle, og de to gruppevindere og de to -toere kvalificerede sig til semifinalerne, mens treerne gik videre til placeringskampen om femtepladsen. De to firere gik videre til kampen om syvendepladsen, de to femmere til kampen om niendepladsen og de to seksere til kampen om 11.-pladsen. Resultater af indbyrdes opgør mellem hold fra samme indledende gruppe blev overført til hovedrunden, så holdene ikke skulle mødes igen.

Gruppe M-I

Gruppe M-II

Placeringsrunde 

Placeringsrunden om 13.- til 20.-pladsen havde deltagelse af de otte hold, der endte på fjerde- eller femtepladserne i de indledende grupper. Holdene var opdelt i to grupper med fire hold, der hver spillede en enkeltturnering alle-mod-alle.

Gruppe P-I

Gruppe P-II

Placerings- og finalekampe

Medaljevindere

MVP 

Morten Olsen blev kåret som turneringens mest værdifulde spiller.

All star-hold

Kilder / eksterne henvisninger 
 IHF – Junior-VM 2005 
 World Handball Archive – Men Junior Handball XV World Championship 2005

Noter 

Håndbold i 2005
VM i håndbold
Proteinpulver

Proteinpulver er pulver med højt indhold af protein til ernæring. Protein bliver typisk associeret med fitness/bodybuilding industrien, men har de senere år vundet indflydelse i ganske normale slankekure. Protein er opbygget af aminosyrer og proteinpulver er ingen undtagelse. Proteinpulver kan være lavet på mange forskellige råvarer, men den typiske er valleprotein som stammer fra mælk. Det skyldes mælkens fordelagtige aminosyresammensætning og dertil optagelseshastigheden i kroppen.

Brugen af protein  
Ved større mængde af vægttræning har kroppen brug for mere indtag af protein end normalt. Som tommelfingerregel og hvis formålet er øget muskelmasse, har både mænd og kvinder brug for 1,2 - 1,7 g protein per kg kropsvægt. Vejer en mand 75 kg og en kvinde 55 kg, kan følgende formel fx bruges:

1,7x75 kg = cirka 127,5 gram protein dagligt.

1,2x55 kg = cirka 71,6 gram protein dagligt.

Når producenterne forsøger, at sammensætte det bedste kosttilskud har de ofte for øje, at proteinpulveret skal have et højt indhold af EAA (Essential Amino Acids = Essentielle Aminosyrer) og dertil et højt indhold af BCAA (Branched Chained Amino Acids = Forgrenede Aminosyrer). Det siger sig selv, at de essentielle aminosyrer ikke kan produceres i kroppen, hvilket forklarer hvorfor de er essentielle. Forgrenede aminosyrer har i flere studier vist sig, at være meget fordelagtige aminosyrer som i høj grad påvirker proteinsyntesen, hvilket øger protein produktionen i kroppen og på den måde påvirker det overall turnover af protein (muskel væv) i kroppen. 

Proteinpulver bliver også produceret af ærter, ris, soyabønner, oksekød, hamp og æg. Mest populær er dog valleproteinpulver, som kommer fra mælk, da den smager bedst og samtidig har den optimale aminosyreprofil til opbygning af muskelmasse. Laktoseintolerante må dog ty til alternative for kilder, for at undgå mælken og laktosen fra valle proteinpulveret. Dog kan valleprotein-isolat ofte benyttes af laktoseintolerante, da næsten alt sukkeret fra mælken er filtreret fra. 

Proteinpulver bruges også som ingrediens i en række andre produkter indenfor fitnessindustrien, herunder proteinbarer, proteinshakes og weight gainer. En stor mængde af danskere indtager for store mængder protein, og derfor anvender kroppen proteinen som energikilde i stedet for byggesten til kroppen celler.

Kilder 

Kosttilskud
Mathias Greve

Mathias Peter Greve Petersen (født 11. februar 1995 i Langeskov) er en dansk fodboldspiller, der spiller for Brøndby IF.

Klubkarriere 
Greve spillede i Langeskov IF, inden han i en alder af 12 år skiftede til Odense Boldklub.

Odense Boldklub 
Som 19-årig blev Greve en permanent del af Odense Boldklubs førsteholdstrup fra sommeren 2014 og skrev i samme ombæring under på en fuldtids seniorkontrakt i april 2014.

Han fik sin debut for Odense Boldklub den 25. juli 2014, da han startede på bænken, men erstattede Darko Bodul i det 78. minut i et 1-3-nederlag hjemme til FC Vestsjælland i Superligaen 2014-15's 2. runde. Dette startede en debutsæson i Superligaen, der resulterede i 17 optrædender i 33 mulige (syv kampe i startstillingen samt et mål).

Han scorede sit første mål for Odense Boldklub den 31. maj 2015 i en 2-2-kamp mod Hobro IK i Superligaen, hvor han samtidig var en del af startopstillingen. Han forlængede den 1. november 2015 sin kontrakt med Odense Boldklub frem til sommeren 2019. Han havde på daværende tidspunkt scoret 3 mål i 30 kampe for Odense Boldklub.

Han forlængede igen i januar 2018 sin kontrakt med to år, således parterne havde papir på hinanden frem til sommeren 2021.

Brøndby IF 
Efter en stærk start på sæsonen 2021–22 med to assist og ét mål i de tre første kampe, blev Greve solgt til de danske Superliga 2020-2021 mestrene Brøndby IF den 4. august 2021 og underskrev en aftale frem til juni 2025.

Landsholdskarriere 
Han fik sin debut for et landshold under Dansk Boldspil-Union den 2. september 2014 for U/20-landsholdet. Han startede på bænken, men blev skiftet ind i det 52. minut i stedet for Mathias Hebo Rasmussen i en 1-0-sejr over De Forende Arabiske Emirater på Slovensky grob, Slovakiet. Det blev samtidig hans eneste optræden for det danske U/20-landshold.

Den 27. marts året efter han fik han sin debut for det danske U/21-landsholdet, da han samtidig fik sin første start under DBU, inden han efter 64 minutter blev erstattet af Mathias Hebo Rasmussen i et 0-2-nederlag til Tyrkiet.

Referencer

Eksterne henvisninger 
 

Fodboldspillere fra Danmark
Fodboldspillere fra Odense Boldklub
Personer fra Langeskov
Gøgens kalden

Gøgens kalden er en krimi fra 2013 skrevet under pseudonymet Robert Galbraith af den britiske forfatter J.K. Rowling. Bogens stil er blevet sammenlignet med P.D. James og Ruth Rendell. Bogen er den første i en serie om krigsveteranen Cormoran Strike.

Handling 

Da den unge og smukke fotomodel, Lula Landry, styrter i døden fra sin balkon i London, antager politiet meget hurtigt, at der er tale om selvmord, men hendes halvbror har imidlertid sine tvivl, og han hyrer privatdetektiven Cormoran Strike til at undersøge hele sagen nærmere.

Romaner fra England
Litteratur i 2013
Bøger af J. K. Rowling
Silkeorm (bog)

Silkeorm er en krimi fra 2014 skrevet af J. K. Rowling, udgivet under pseudonymet Robert Galbraith. Det er den anden roman i serien om privatdetektiv Cormoran Strike og er en efterfølger til Gøgens kalden fra 2013.

Handling 

Da romanforfatteren Quine forsvinder, ringer hans kone til Cormoran Strike for at bede om hjælp til at finde ham.

Romaner fra England
Litteratur i 2014
Bøger af J. K. Rowling
Fantastiske skabninger 3: Dumbledores hemmeligheder

Fantastiske skabninger 3: Dumbledores Hemmeligheder (originaltitel Fantastic Beasts: The Secrets of Dumbledore) er en film baseret på J.K. Rowlings bog af samme navn og er den tredje film i serien. Filmen havde dansk biografpremiere d. 7. april 2022.

Det magiske dyrevæsen, Qilin, skal vælge det næste internationale overhoved. Ved hjælp af nekromanti og ved hjælp fra det tyske trylleministerium forsøger Grindelwald at blive formand. Albus Dumbledore og hans følgere klarer at forhindre det. Til sidst må Grindelwald flygte, efter en fælles besværgelse med Albus og Aberforth Dumbledore fører til en ophævelse af blodeden.

Medvirkende 
 Eddie Redmayne som Newt Scamander
 Katherine Waterston som Porpentina Goldstein
 Ezra Miller som Credence Barebone/Aurelius Dumbledore
 Mads Mikkelsen som Gellert Grindelwald
 Dan Fogler som Jacob Kowalski
 Alison Sudol som Queenie Goldstein
 Callum Turner som Theseus Scamander
 Poppy Corby-Tuech som Vinda Rosier
 Jude Law som Albus Dumbledore
 Victoria Yeates som Bunty

Johnny Depp 
Johnny Depp, som har spillet Grindelwald i de to første afsnit af serien, er ikke med i denne film. Warner Bros. bad ham om at trække sig, efter den omfattende omtale af hans voldelige adfærd over for ekskonen Amber Heard. Det blev d. 25. november 2020 afsløret at Mads Mikkelsen skulle overtage rollen som Grindelwald.

Referencer

Eksterne henvisninger 
 
 

Film baseret på værker af J. K. Rowling
Fantasyfilm fra USA
Amerikanske film fra 2022
Film baseret på bøger
Engelsksprogede film
Step Up All In

Step Up All In er en amerikansk dansefilm instrueret af Trish Sie og den femte rækken i Step Up filmserien.

Medvirkende 
 Ryan Guzman som Sean Asa 
 Briana Evigan som Andie West 
 Misha Gabriel som Eddie
 Adam Sevani som Robert "Moose" Alexander III 
 Alyson Stoner som Camille Gage
 Izabella Miko som Alexxa Brava 
 Mari Koda som Jenny Kido
 Martín Lombard da Martin Santiago og Facundo Lombard som Marcos Santiago (kendt som The Santiago Twins).
 Christopher Scott som Hair
 Stephen "Twitch" boss som Jason Hardlerson
 Luis Rosado som Monster
 Chadd Smith som Vladd
 Parris Goebel som Violet
 Stephen "Stevo" Jones som Jasper Tarik
 David "Kid David" Shreibman som Tchad
 Celestina Aladekoba som Celestina
 Freddy HS som Regnskabschef

Referencer

Eksterne henvisninger 
 

Amerikanske film fra 2014
Dramafilm fra USA
Jamie Redknapp

Jamie Frank Redknapp (født 25. juni 1973 i Barton on Sea, England) er en tidligere engelsk fodboldspiller (midtbane).

Redknapps karriere strakte sig over 16 år, og startede hos A.F.C. Bournemouth. I 1991 skiftede han til Liverpool F.C., der var hans klub de følgende 11 sæsoner. Her var han med til at vinde både FA Cuppen i 1992, Liga Cuppen i 1995 og UEFA Super Cuppen i 2001. Han blev ofte beskyldt for en useriøs tilgang til sin karriere, og for at bruge flere kræfter på aktiviteter uden for banen, end på at hjælpe Liverpool.

I 2002 forlod Redknapp Liverpool og skiftede til Tottenham Hotspur. Han spillede for London-klubben frem til 2005 og spillede 48 ligakampe for klubben. Han spillede et halvt år for klubben, inden han grundet sine mange skader og svigtende form måtte afslutte karrieren allerede som 31-årig.

Redknapp spillede desuden 17 kampe og scorede ét mål for det engelske landshold. Hans første landskamp var et opgør mod Colombia 6. september 1995, hans sidste en kamp mod Skotland 17. november 1999. Hans enlige scoring faldt i en 2-1-sejr over Belgien 10. oktober 1999.

Redknapp var en del af det engelske hold, der nåede semifinalerne ved EM i 1996 på hjemmebane. Han spillede dog kun én af landets kampe i turneringen, gruppespilssejren på 2-0 over Skotland.

Titler 

FA Cup
 1992 med Liverpool F.C.

Football League Cup
 1995 med Liverpool F.C.

UEFA Super Cup
 2001 med Liverpool F.C.

Referencer 

Fodboldspillere fra England
Fodboldspillere fra A.F.C. Bournemouth
Fodboldspillere fra Liverpool F.C.
Fodboldspillere fra Tottenham Hotspur F.C.
Fodboldspillere fra Southampton F.C.
Deltagere ved det europæiske mesterskab i fodbold 1996
Samtgemeinde Bardowick

Samtgemeinde Bardowick er en Samtgemeinde ("fælleskommune" eller amt) i den nordvestlige del af Landkreis Lüneburg i den tyske delstat Niedersachsen.
Administrationen ligger i byen Bardowick.

Nabokommuner 
Samtgemeinden grænser til Samtgemeinde Salzhausen, til byen Winsen (Luhe), Samtgemeinde Elbmarsch (i Landkreis Harburg) og Samtgemeinde Scharnebeck, kommunen Adendorf, byen Lüneburg og Samtgemeinde Gellersen i Landkreis Lüneburg.

Inddeling 
I Samtgemeinden ligger kommunerne (areal/ indbyggere):
 Bardowick, Flecken (23,25 / 6.426)
 Barum (med landsbyerne Horburg og St. Dionys) (9,80 / 1.885)
 Handorf (9,75 / 1.984)
 Mechtersen (14,42 / 644)
 Radbruch (22,53 / 1.977)
 Vögelsen (8,26 / 2.298)
 Wittorf (12,00 / 1.473)
(pr. 30. juni 2011)

Floden Ilmenau, der er en biflod til Elben, løber gennem området.

Eksterne kilder/henvisninger 

 Officielt Websted
Danny Mills

Daniel John "Danny" Mills (født 18. maj 1977 i Norwich, England) er en tidligere engelsk fodboldspiller (højre back).

Mills tilbragte hele sin 15 år lange karriere i hjemlandet, hvor han startede ud med at spille for Norwich City i sin fødeby. Han opnåede dog først for alvor succes i sine fem år hos Leeds United, som han var tilknyttet i fem sæsoner. Han var en del af holdet der nåede semifinalen i Champions League 2000-01-sæsonen. Han var i en enkelt sæson udlejet til Middlesbrough, og var med til at vinde Liga Cuppen med klubben.

Efter at have forladt Leeds var Mills i resten af sin karriere ejet af Manchester City. Her spillede han frem til sin karriereafslutning i 2009, men var dog flere gange udlejet til andre klubber, da han efter Citys store indkøbsbølge startede i slutningen af 2000'erne ikke kunne spille sig på holdet.

Mills spillede desuden 19 kampe for det engelske landshold. Hans første landskamp var et opgør mod Mexico 25. maj 2001, hans sidste en kamp mod Portugal 18. februar 2004. Han var en del af det engelske hold, der nåede kvartfinalerne ved VM i 2002 i Sydkorea/Japan, og spillede samtlige landets fem kampe i turnerigen, heriblandt 3-0 sejren over Danmark i 1/8-finalen.

Titler 
Football League Cup
 2004 med Middlesbrough

Referencer 

Fodboldspillere fra England
Deltagere ved verdensmesterskabet i fodbold 2002
Fodboldspillere fra Norwich City F.C.
Fodboldspillere fra Charlton Athletic F.C.
Fodboldspillere fra Leeds United F.C.
Fodboldspillere fra Middlesbrough F.C.
Fodboldspillere fra Manchester City F.C.
Fodboldspillere fra Hull City A.F.C.
Fodboldspillere fra Derby County F.C.
Personer fra Norwich
Sandy Jardine

William "Sandy" Pullar Jardine (født 31. december 1948, død 24. april 2014) var en skotsk fodboldspiller (højre back) og manager.

Jardine tilbragte hele 17 sæsoner hos Glasgow-storklubben Rangers F.C. Her var han med til at vinde tre skotske mesterskaber, fem FA Cup-titler samt Pokalvindernes Europa Cup i 1972. I 1982 skiftede han til Hearts i hjembyen Edinburgh, hvor han spillede frem til sit karrierestop i 1988, de sidste to år som spillende manager.

Jardine spillede desuden 38 kampe og scorede ét mål for det skotske landshold. Hans første landskamp var et opgør mod Danmark 11. november 1970, hans sidste en kamp mod Belgien 19. december 1979. Han repræsenterede sit land ved både VM i 1974 i Vesttyskland. og VM i 1978 i Argentina.

I 2006 blev Jardine inkluderet i Scottish Football Hall of Fame.

Titler 
Skotsk Premier League
 1975, 1976 og 1978 med Rangers F.C.

Skotsk FA Cup
 1973, 1976, 1978, 1979 og 1981 med Rangers F.C.

Skotlands Liga Cup
 1971, 1976, 1978, 1979 og 1982 med Rangers F.C.

Pokalvindernes Europa Cup
 1972 med Rangers F.C.

Referencer

Eksterne henvisninger 

Fodboldspillere fra Skotland
Fodboldspillere fra Rangers F.C.
Fodboldspillere fra Heart of Midlothian F.C.
Fodboldtrænere fra Skotland
Fodboldtrænere fra Heart of Midlothian F.C.
Personer fra Edinburgh
Medlemmer af Scottish Football Hall of Fame
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Fr. Winkel Horn

Erhard Frederik Winkel Horn (født 19. juli 1845 i København, død 18. november 1898 sammesteds) var en dansk litteraturhistoriker og oversætter.
Han tog magisterkonferens i nordiske sprog 1868 og disputerede 1878 for doktorgraden med en afhandling om Peder Syv.

Winkel Horn har udfoldet en betydelig litterær virksomhed dels ved at popularisere videnskabelige resultater, for eksempel Mennesket i forhistorisk Tid (1874); Udsigt over Nordens Oldtidsminder (1883), dels ved en række litterærhistoriske skrifter, Den danske Litteraturs Historie, 1-2 (1881), biografier af Grundtvig og Holberg, dels ved oversættelser, islandske sagaer i Billeder af Livet paa Island 1-3 (1871-76) og i Nordiske Heltesagaer (1876), Saxo Grammaticus, og af en mængde engelske og franske romaner.

Kilder 
  af bibliotekar Julius Clausen

Eksterne henvisninger 
 
 "Fr. Winkel Horn" i Dansk Biografisk Leksikon af Carl S. Petersen
 Fr. Winkel Horn på Dansk Forfatterleksikon 

Litteraturhistorikere fra Danmark
Oversættere fra Danmark
Personer i Dansk Biografisk Leksikon
Danskere i 1800-tallet
Silhuetbil

En silhuetbil er en racerbil bestående af en platform med et påsat karrosseri, som oftest af kunststof, og som udvendigt ligner en masseproduceret bilmodel. Kendte silhuetbilsserier er f.eks. NASCAR fra USA eller bilerne fra det franske Trophée Andros eller det tyske DTM.

For at holde fremstillingsomkostningerne nede hhv. undgå konkurrence og en dermed følgende omkostningsstigning, benyttes der i mange motorløb standardiserede og stærkt reglementerede biler. Såvel de amerikanske stockcars fra NASCAR, samt DTM-rallybilerne, har kun udvendige men ingen tekniske træk til fælles med den masseproducerede bilmodel, som de deler karrosseridesign med. Derved er det muligt at benytte de samme reservedele til alle mærker for at holde omkostningerne nede. Dermed er vitale dele som f.eks. motor, gearkasse, bremser og hjul ens til alle modeller, hvilket sparer udviklingsomkostningerne for hver enkelt bilmærke.

Den mest konsekvente omsætning i Europa var den mellem 2001 og 2003 fremstillede tyske V8-Star-serie. V8-Star var en mærkeuafhængig serie. Teknisk set bestod alle disse biler af en gitterramme med en fra USA importeret 5,7-liters V8-motor med ca. 365 kW (500 hk) (i 2001 330 kW (450 hk)) og et drejningsmoment på , som afgav sin effekt til en sekventiel sekstrinsgearkasse. Elektroniske kørselshjælpssystemer var ikke tilladt. Føreren var anbragt i en Monocoque, som teknisk set var hentet fra Formel 1-bilerne.

Se også 
 Silhuet

Noter

Litteratur 
 Deutscher Motor Sport Bund: Handbuch 2011 - Automobilsport/Kartsport, Deutsche Motor Sport Wirtschaftsdienst GmbH, Frankfurt 2011 (på tysk).

Racerbiler
Krakamarken

Krakamarken var i godt ti år en skulpturpark for land art nogle få kilometer sydøst for Randers.

Krakamarken blev 1988 anlagt af Randers Kommune på et 27 hektar stort område ved Brusgård på initiativ af kunstneren Jørn Rønnau. Der medvirkede omkring 30 kunstnere fra ni lande (Danmark, Irland, Japan, Kanada, Norge, Nya Zeeland, England, Tyskland og USA). De opførte kunstværker i organiske materialer som jord og træ, materialer der blev forandret af klimaets påvirkning og til sidst forfaldt. 1999 blev parken lukket som skulpturpark, men der er stadig spor af nogle af kunstværkerne.

Om navnet
Kraka var den pige Regnar Lodbrog mødte på en bondegård ved Spangereid, Lindesnes, på Norges sydspids og som viste sig at være af kongelig byrd, datter af Sigurd Fafnersbane og Brynhild. Hun skulle komme til kongen "ikke nøgen og ikke påklædt", desuden måtte hun ikke have spist og dog ikke være fastende, ikke fulgt af noget menneske og dog ikke alene. Ved at indhylle sig i sit hår og et fiskenet, bide i et løg og have en hund som ledsager løste hun opgaven
" ... ligesom kunstnerne på KRAKAMARKEN finder - og viser - nye oplevelser fra det ukendte grænseland mellem kunst og natur."

Litteratur 
 Jørn Rønnau: Land Art as process, 2002, .

Noter

Eksterne henvisninger 
 Introduktion  og Information  fra Museetfordanskkunst.dk/krakamarken
 Området placering  på kort fra Natur.randers.dk med beskrivelse

Skulpturparker i Danmark
Kunstværker der er gået tabt
Randers Kommunes geografi
Etableret i 1988
Skolen for postbude

Skolen for postbude er en fransk kortfilm fra 1947, der er instrueret af Jacques Tati.

Filmen handler om det klodsede og lidt fjollede postbud François, der efter at have været på skolebænken er blevet et hurtigt og effektivt postbud, hvilket han viser på sin vej gennem et landligt Sydfrankrig.

Skolen for postbude demonstrerer Jaques Tatis evner indenfor falden-på-halen komedie og er en slags forstudie til hans spillefilm Fest i byen fra 1949, hvor man genfinder mange af de samme gags.

Eksterne henvisninger 
 
 Filmen kan ses her

Franske film fra 1947
Film instrueret af Jacques Tati
Johan Gårdsvoll

Johan Gårdsvoll (født 1. februar 1994) er en fodboldspiller, der spiller for den danske 1. divisionsklub Brønshøj. Johan Gårdsvoll spiller målmand.

Karriere

FCK og Lyngby 
Johan Gårdsvoll var en del af FCKs og Lyngbys ungdomsarbejde.

15. april 2012 fik han debut på bænken for Lyngbys 1.hold i Superligaen.

FC Øresund 
I sommeren 2013 skiftede han til FC Øresund, som befandt sig i Danmarksserien.

Brønshøj Boldklub 
April 2014 skiftede Gårdsvoll FC Øresund ud med Brønshøj Boldklub.

20. maj 2015 fik han debut for 1.holdet i 1. Division.

6. august 2016 blev han skiftet ind i efterårssæsonens første kamp i 2. Division Pulje 1 på Østerbro Stadion ude mod B93. Brønshøj var bagud 4-0, og endte med tabe kampen 4-1. Efterfølgende spillede Gårdsvoll samtlige af efterårssæsonens kampe fra start - her lukkede Brønshøj beskedne 13 mål ind. Brønshøj sikrede sig i 14. og allersidste spillerunde en plads i forårets oprykningsspil til 1. Division.

Referencer 

Fodboldspillere fra FC Øresund
Fodboldspillere fra Brønshøj Boldklub
Fodboldspillere fra Danmark
Samtgemeinde Dahlenburg

Samtgemeinde Dahlenburg er en Samtgemeinde ("fælleskommune" eller amt) i den sydøstlige del af Landkreis Lüneburg i den tyske delstat Niedersachsen.
Administrationen ligger i landsbyen Dahlenburg.

Kommunerne i Samtgemeinde 
Samtgemeinde Dahlenburg består af kommunerne
 Boitze
 Dahlem
 Dahlenburg,
 Nahrendorf
 Tosterglope

Eksterne kilder/henvisninger 

 Officielt Websted
Billy Bremner

William John "Billy" Bremner (9. december 1942 - 7. december 1997) var en skotsk fodboldspiller (midtbane) og manager.

Bremner spillede hele sin 22 år lange karriere i England, hvor han primært var tilknyttet Leeds United. Han spillede for Yorkshire-klubben i hele 17 sæsoner, og var med til at vinde to engelske mesterskaber, en FA Cup-titel og to udgaver af Messeby-turneringen, der var en forløber for UEFA Cuppen. Han forlod klubben i 1976, og sluttede karrieren af hos henholdsvis Hull City og Doncaster Rovers, hos sidstnævnte som spillende manager.

Bremner spillede desuden 54 kampe og scorede tre mål for det skotske landshold. Hans første landskamp var et opgør mod Spanien 8. maj 1965, hans sidste en kamp mod Danmark 13. september 1975. Han repræsenterede sit land ved VM i 1974 i Vesttyskland og spillede alle landets tre kampe i turneringen.

Bremner døde af et hjertetilfælde i december 1997, i en alder af kun 54 år. Han blev senere af Leeds Uniteds supportere valgt som klubbens bedste spiller nogensinde, og fik en statue rejst af sig foran klubbens stadion Elland Road. Han er også blevet optaget i Scottish Football Hall of Fame.

Titler 
Engelsk mesterskab
 1969 og 1974 med Leeds United

FA Cup
 1972 med Leeds United

Football League Cup
 1968 med Leeds United

Charity Shield
 1969 med Leeds United

Messeby-turneringen
 1968 og 1971 med Leeds United

Referencer 

Fodboldspillere fra Skotland
Fodboldspillere fra Leeds United F.C.
Fodboldspillere fra Hull City A.F.C.
Fodboldspillere fra Doncaster Rovers F.C.
Fodboldtrænere fra Skotland
Personer fra Stirling
Medlemmer af Scottish Football Hall of Fame
Deltagere ved verdensmesterskabet i fodbold 1974
Peter Sillett

Richard Peter Tudor Sillett (kendt som Peter Sillett) (1. februar 1933 – 13. marts 1998) var en engelsk fodboldspiller. Han spillede for Chelsea og Southampton som højre back, og havde derudover tre optrædner for England.

Referencer 

 

Fodboldspillere fra England
Deltagere ved verdensmesterskabet i fodbold 1958
Fodboldspillere fra Southampton F.C.
Fodboldspillere fra Chelsea F.C.
Fodboldtrænere fra England
Personer fra Southampton